
  Počul jemné šťuknutie, zámok povolil. Stiahol zpleca ruksak, vhodil do neho planžetu aznovu si ho prevesil cez rameno. Opatrne poodchýlil vchodové dvere asmaximálnym sústredením načúval. Ztmy domu sa ozýval iba prenikavý tikot hodín, zdalo sa mu, akoby vytrvalé ručičky odmeriavali čas priamo vjeho hlave. Ohlušujúci rachot, ktorý mu drvil mozog, však spôsoboval vprvom rade šialený cval jeho vystrašeného srdca. Ruka vtrochu veľkej koženej rukavici mu mimovoľne vyletela khrudníku, silno do neho zatlačil, snažil sa dostať ten protivný strach pod kontrolu. Prekĺzol úzkou štrbinou vo dverách acelkom nečujne ich za sebou zatlačil. Krátko vydýchol. Ocitol sa vtmavej predsieni. Vo vrecku našmátral baterku, prstom párkrát zatlačil do prepínača, cez čiernu látku nohavíc sa vtedy predral slabý svetelný kruh. No ešte ju nevytiahol, ešte mal strach zviditeľniť svoju nežiaducu prítomnosť vcudzom dome. Oči mu postupne navykli na tmu, už sa mu nezdala taká nepriehľadná. Popod oblúk, oddeľujúci vstupný priestor od obytnej časti, sa šikovne prešmykol do rozľahlej miestnosti so širokými oknami. Nadväzovali na seba aťahali sa vsúvislom rade po obidvoch stranách obvodových stien, kde ukončovali ich púť presklené dvere, pravdepodobne ústiace niekam do záhrady. Pootvorené žalúzie prepúšťali dnu chabý jas mesiaca, ktorý oblizoval mohutný nábytok, reťaz obrazov na stenách, dlhý jedálenský stôl vstrede miestnosti, objemné kreslá aodrážal sa od množstva mosadzných váz arôznych artefaktov naukladaných všade naokolo. Podišiel kdrevenému schodisku, ktoré sa týčilo priamo pred ním. Vedel, že spálňa je na poschodí, to mu povedali. Aaj to, kde leží trezor.


  Schody ukrutne vzdychali, nohy vzodratých teniskách presne odmeriavali ich šírku aneodvratne sa blížili kcieľu. Stačil si všimnúť, že na stene nad schodiskom visia rodinné portréty poväčšine starých ľudí, žiadne fotografie, ale olejomaľby. Pripadalo mu to ako vnejakej stredovekej pevnosti. Celý dom na neho tak pôsobil, teda aspoň podľa toho, čo mal všere možnosť vidieť. Táto pevnosť presiaknutá skrz naskrz snobstvom musí ľuďom žijúcim vňom tlačiť na mozog. Pokýval nechápavo hlavou atápavo sa chytil dreveného zábradlia.


  Posledné zapraskanie schodov aocitol sa na úzkej chodbe sminimálne štvoro dvermi. Mali by to byť tie posledné napravo. Dvere do spálne. Nejasne sa črtali. Tu hore bolo menej svetla ako na prízemí. Vytiahol teda baterku azapol ju. Žltý kužeľ pred ním naliehavo poskakoval, isto ho viedol kcieľu. Jemne našľapoval po mäkkom koberci ako pružný jaguár zakrádajúci sa ku koristi. Počul iba svoj vlastný dych aneutíchajúci tlkot srdca. Stlačil kľučku adúfal, že izba bude naozaj prázdna, že vnej, Kristepane, nenájde spať nejakých zabudnutých členov rodiny. Bol by stratený. Spálňa sa aj vtme belela, zdalo sa, že vnej niet hádam inej farby okrem bielej. Svetelným pruhom bojazlivo namieril na rozmernú posteľ svysokým ozdobným čelom. Bola prázdna. Uľahčene odfúkol. Pevnejšie uchopil baterku vdlani, jasný pás skočil na biele steny arýchlo sa po nich kĺzal. Lepšie povedané, kĺzal sa po minimálne dvadsiatke obrazov rozvešaných vrovnakej línii, jeden vedľa druhého, ako vgalérii. Patrik hľadal ten správny, Monetovu reprodukciu Východu slnka. Keď mu dávali inštrukcie, nemuseli mu ho ani ukazovať na fotke. Ten obraz poznal už dávno, vždy sa mu páčil. Zbadal ho. Visel nad širokou komodou, hneď po jeho pravej ruke. Chvíľu na ňom postál pohľadom aznovu, ako keď tú maľbu videl prvýkrát, zmocnil sa ho zvláštny pocit slobody, nekonečnej voľnosti. Vpredstavách sa opäť on sám ocitol vmalom člne vpopredí aza prítomnosti červenej, magickej gule nad hlavou práve vyplával do bezmedznosti temného mora. Neboli žiadne problémy, ani starosti. Na okamih pocítil neuveriteľnú pohodu... Otriasol sa apozrel na displej mobilu. Bolo štvrť na dve. Najvyšší čas pustiť sa do toho. Baterku položil na komodu, pás svetla padol na precízne zastlané lôžko. Opatrne uchopil obraz obidvoma rukami azvesil ho zpevného háčika. Bol dosť ťažký, ani sa na prvý pohľad taký nezdal. Znovu schytil baterku azasvietil ňou na miesto, kde ešte pred chvíľou visel, na dvere kovového trezoru, kedysi bezpečne zabudovaného do múru domu. Srdce sa mu rozbúchalo ešte silnejšie, mal sto chutí nechať všetko tak, zbehnúť praskajúcim schodiskom aujsť čo najďalej. Prestane stým, pokúsi sa tie peniaze zaobstarať inak... Vjednej chvíli mal pocit, že sa mu nohy pohli kdverám, ale naozaj to bol iba pocit, alebo túžba. Strhol sa na štekot psa odkiaľsi ztmavých záhrad, to ho vrátilo do reality. Vedel, že inak to nepôjde, že toto je jeho jediná možnosť, ako narýchlo získať viac než len pár desiatok tisíc, čo nijako nestačilo, aby pomohol svojej rodine. Odzipsoval ruksak, vybral zneho kladivo, skrutkovač aťažké páčidlo. Pevne zovrel chladnú výzbroj do dlane. Jeden koniec páčidla zaprel do úzkej štrbiny dvier trezoru ado druhého konca začal udierať tvrdým kovom kladiva. Celou silou. Bol presvedčený, že toto bude najschodnejšia cesta, ako sa dostať dovnútra sejfu. Pánty však pevne držali, nepovolili ani omilimeter. Začal ich vytláčať, použil na to všetku svoju energiu. Zbytočne. Skúšal to znovu, aešte raz, stále dookola. Použil aj skrutkovač. Nič. Na čelo mu vystúpil ľadový pot, žilami mu prúdila bezmocnosť apomaly, ale isto, sa ho chytala panika. Čakal, že to pôjde ľahšie, veď mu povedali, že je to starý, predpotopný typ, nemal by stým mať väčší problém. Netreba ho ani prevŕtať, stačí páčidlo apevná sila. Ubezpečovali ho, že to bude pre neho hračka. Azrazu zisťuje, že to nie je vôbec jednoduché. Čo to teda trepali? Do čoho sa to namočil? Čo ak sa mu to nepodarí? Čo bude potom?


  Ako bez rozmyslu začal tĺcť do nedostupných dvier trezora, izbu naplnil neuveriteľný rachot, akoby vlak vplnej rýchlosti zdemoloval železnú barikádu. Aon len udieral audieral. Kladivo sa mu vjednej chvíli vyšmyklo zdlane astreskotom spadlo na dlážku. Vonku sa rozštekali psy, bol si istý, že na chodbe začul hlasy, hlučnú vravu... už ho máme, je tam... poďte... rýchlo... bol by odprisahal, že tie hlasy sú skutočné, že sú knemu čoraz bližšie, že sú na dosah. Panika ho načisto ovládla, vhlave mu divo tĺklo, mal pocit, že mu praská lebka, že sa mu rozletí vo dvoje. Chcel čo najrýchlejšie ujsť preč, ale vtom si uvedomil, že všetko sa to odohráva iba vjeho zúboženej mysli, že všade naokolo vládne až desivé ticho, ktoré momentálne rušil iba on svojím hektickým dychom. Znovu schmatol železnú tyč, mocne sa zaprel do dvier, lomcoval nimi avzápätí do nich udieral. Skúšal to opakovanými údermi, jeho mozog bol jeden kovový šrapnel, ktorý sa snažil zlikvidovať, zdemolovať. Celý sa zadýchal aspotil, pokiaľ sa mu podarilo zdolať tie poondené, nedostupné dvere. Zdalo sa mu, že to trvalo celú večnosť. Schytil baterku, prsty mal však úplne neohrabané, meravé, vykĺzla mu zdlane avsnahe zachytiť ju, zavadil orám sfotografiou položenou na komode. Spadol sbuchotom na dlážku spolu sbaterkou. Zahrešil, vôbec sa mu nedarí, je totálne nemožný. Zohol sa, načiahol sa za baterkou, do prstov uchopil rám, obrátil ho ksebe akrátko si naň posvietil. Sklo vspodnej časti bolo asi na dva centimetre puknuté. Práve tam, kde sa strácal dlhý krk možno pätnásťročného, komicky sa škľabiaceho dievčaťa skrátkymi vlasmi aokrúhlymi, čiernymi očami. Na ušiach mala neprirodzene dlhé náušnice ukončené podivnou guľou, viseli jej takmer po útle plecia. Trafená, pokrútil hlavou. Položil čudné dievča vbielom ráme späť na komodu alúč svetla nasmeroval na svoje dielo skazy. Zatajil dych, keď ostrý jas odhalil hrubé štósy bankoviek, previazané obyčajnou tenkou gumičkou, poukladané dôkladne, tesne vedľa seba. Ešte toľko peňazí pokope nevidel! Vlastne on veľa peňazí ešte nikdy nevidel. Tých niekoľko vylúpených pivníc abytov mu nevynieslo veľa, väčšinu si nechali oni. Teraz mu zverili túto veľkú akciu, mal ich dôveru.


  Vdiaľke sa znovu divo rozštekal pes, chvatom začal do ruksaka hádzať papierový majetok. Tie zväzky boli vcelku ľahké, len mu tak svišťali cez ruky. Koľko tam môže byť? Povedali mu, že je to veľký balík aon nebude ľutovať, že si príde na svoje, azrazu sa mu tá suma, ktorú mu prisľúbili, zdala prinajmenšom smiešna. Vie narátať do päť, aj idiot by poznal, že je to úbohé nič oproti tomu, čo má teraz vrukách. Bol sprostý, keď na to pristal. Riskuje, robí špinavú robotu, mal dostať minimálne tretinu. Vzápätí si znovu uvedomil, že inej voľby nebolo aaj tá smiešna čiastka zcelkového lupu je lepšia ako nič. Aspoň na nejaký čas zavrie tomu hajzlovi hubu.


  Vtrezore zostali už len akési listiny vpriesvitných obaloch, určite závet apodobné veci, ktoré sa týkali dedičstva. Títo pracháči si na to potrpia. Iróniou osudu je, že ich snaha dopredu podeliť svoje impérium vyjde navnivoč, ak sa raz dozvedia, kto stál vpozadí vybielenia ich majetku. Keď zistia, že to bol jeden znich. Potom to budú len listiny ovydedení, ak teda bude ešte čo rozdeľovať, uškrnul sa. Život je pes aje taký nespravodlivý, prebehlo mu hneď na to hlavou. On by nikdy nezradil vlastnú krv, vlastnú rodinu... apri tom pomyslení sa mu pred očami zrazu úplne jasne vynorili otcove kontúry. Do tváre sa mu od náhleho rozhorčenia nahrnula krv asvaly sa napli pripravené zasadiť tvrdý úder do imaginárnej postavy.


  Znovu skontroloval čas, číslice displeja ukazovali dve dvadsaťpäť. Stihol všetko podľa plánu, konečne to má za sebou! Priskočil kbielym skriniam sornamentmi, rozhádzal ako podľa šablóny naukladané veci, pár kusov sa mu zosypalo knohám. Iba ich prekročil. Zo stolíkov pri posteli ana komode vytiahol zásuvky, poprehŕňal sa vhladkej bielizni, zkoženej šperkovnice ukrytej vskrini vydoloval retiazky, náušnice aprstene, vrýchlosti sa mu niektoré znich vyšmykli zrúk, spadli na podlahu, ale už ich nedvíhal. Páčidlo vhodil do ruksaka kbankovkám, prebehol na chodbu avrazil do dverí oproti. Zdalo sa, že je to študentská, dievčenská izba. Pod oknom sružovými závesmi stál písací stôl, pri stene vpravo drevená posteľ, takisto svysokým čelom, zakrytá ružovou prikrývkou. Možno patrila tej mladej zfotografie, bola to asi jej izba. Zvrtol sa na prahu, priečilo sa mu zasahovať ešte aj do intimity dievčenského sveta. Nakrátko vošiel do náprotivnej izby, vedľajšie dvere vynechal, poprehadzoval, čo sa dalo, zvesil pre istotu dva obrazy anechal ich ležať na dlážke. Zbehol po vzdychajúcich schodoch na prízemie atam urobil to isté. Jeho úlohou bolo nedať domácim avyšetrovateľom dôvod ani dôkaz myslieť si, že zlodej išiel na istotu, že presne vedel, kde je ukrytý trezor, nesmel padnúť ani tieň podozrenia na skutočného objednávateľa lúpeže.


  Vpríborníku našiel väčšiu zelenú kazetu, vktorej sa matne odrážal lesk príboru, určite znefalšovaného striebra, zvitríny uchmatol akési mince vplastových obaloch avtedy zbadal ďalšie dvere. Baterkou na ne zasvietil, boli masívne avzbudzovali rešpekt. Skočil knim astlačil kľučku. Boli však zamknuté, poobzeral sa teda ešte okolo seba anakoniec zo steny zvesil malý obraz, náhodne odhalený svitom mesiaca, pri ktorom sa mu na chvíľu zatajil dych, akonečne súľavou, no celkom spotený, vyletel von. Pomedzi roztrúsené kríky prebehol ku kamennému, dosť vysokému múru od ulice, kde mal počkať na nich. Oprel sa chrbtom ojeho drsný povrch asnažil sa ovládnuť dych. Stiahol si rukavice avhodil ich do ruksaka. Odniekiaľ zo záhrady knemu doliehalo jemné zurčanie vody. Počul jej pravidelný tok amelodické bublanie. Na blízku bola pravdepodobne nejaká fontána. Úbohý malomeštiacky prežitok... pomyslel si.


  Uvažoval, kam skryje obraz, aby oni oňom nevedeli, bol rozhodnutý nechať si ho. Nevedel, či má vôbec nejakú hodnotu, ale ani ho to nezaujímalo. Tá skica ho jednoducho dostala; vzdušné ťahy ženskej tváre opretej bradou oútle plece, jej tiché trápenie, krutosť zosobnená do tmavých tieňov násilne sa vtierajúcich do obrazu aduše tej ženy, anapriek tomu mäkkosť aneha, ktorá zneho sálala, to bolo to, čo ho na tom portréte zarazilo. Bolo vňom čosi prozaické azároveň jedinečné. Videl vňom svoju matku ajej život. Mal silný pocit, akoby akýmsi zvláštnym spôsobom vstupoval do jeho vnútra. Chvatom ho strčil za košeľu pod tričko, bundu ponatriasal, nič nebolo vidno.


  Opár minút, bolo presne dve päťdesiatpäť, sa vdiaľke ozvalo slabé vrčanie motora. Práve včas, lebo jeho uši naraz zachytili tupé dunenie zeme, blížilo sa knemu neuveriteľne rýchlo. Začul besné, mľaskavé dýchanie avzápätí, len pár metrov od seba, zbadal čiernu siluetu vysokého, chudého psa uháňajúceho priamo knemu. Vymrštil sa na múr ako šelma, zľahka zneho zoskočil, čierna beštia za ním zúrila, labami divo dorážala do prázdna, štekala, doslova šalela, až sa všetky psy naokolo pridali knej. Ten nečakaný hluk ho skoro pripravil orozum. Našťastie, auto už bolo blízko, na pár sekúnd zastalo, pevne zvierajúc plný ruksak skočil na zadné sedadlo, nestačil za sebou ani zavrieť dvere auž si to ďalej hnalo rozbrechanou nočnou ulicou.


  


  


  


  Mal dávno premyslené, čo povie mame, keď príde čas, odkiaľ má odrazu toľko peňazí. Už pred pár týždňami, keď vedel, že do toho pôjde, začal predstierať, že chodí skamošom von pre ojazdené ahavarované autá. Presvedčil ju, že si ich objednal jeden chlapík sautobazárom aže im za to dobre platí. Vlastne, kamoš mu dohodil tento nadmieru výnosný kšeft, tvrdil. Mama sa viac nevypytovala, verila svojmu synovi. Bolo mu ztoho klamstva zle zakaždým, keď sa zadíval do hebkého zamatu jej orechovohnedých očí. Mal pocit, akoby práve vtedy dostal poriadny kopanec rovno do žalúdka. Robil to však iba pre ňu...


  Svetlo začínajúceho dňa už získavalo silu, keď odomykal dvere mĺkveho bytu. Po špičkách sa presunul do detskej izby. Sestry ticho spali, každá úplne rovnako zakrytá paplónom až po bradu. Iba na vankúšoch rozhodené blonďavé vlasy prezrádzali ich tichú prítomnosť. Ruksak svydelenými peniazmi skryl dôkladne medzi deky vodkladacom priestore postele. Spod bundy vytiahol ulúpený obraz zasadený do celkom obyčajného dreveného rámu, opatrne ho uchopil do rúk, akoby držal tú najvzácnejšiu vec na svete, zadíval sa na záhadnú tvár, prstom prešiel po jej nežných krivkách astrčil ho pod vankúš. Mimovoľne sa otočil ksestriným posteliam, aby sa uistil, že spia aže pred ich očami nerobí zo seba sentimentálneho cvoka. Úplne nečujne sa odkradol do kúpeľne. Potreboval sa opláchnuť, veď posledné hodiny sa vjednom kuse potil. Pozrel sa na seba do zrkadla, pokožka mu neprimerane svietila belosťou, bola ako kriedový papier, len pod očami výrazne temnela. Jeho pohľad prezrádzal čudný výraz, nevedel, či je to strach, hanba alebo odpor. Možno všetko dokopy. Svaly mal ešte stále napäté od predchádzajúceho násilia anervového vypätia, nevedel sa zbaviť zvieravej úzkosti. Cítil sa skutočne pod psa.


  Už otváral dvere detskej izby, keď zacítil na pleci jemný dotyk. Neotočil sa hneď, na okamih zaváhal, nevedel, či sa bude môcť mame pozrieť do očí, či ho neprezradí triaška, ktorá ho teraz ešte viac zachvátila. Prsty mu drvili kľučku na dverách, kĺzala sa vspotenej dlani.


  „Všetko vporiadku?“ spýtala sa apohladila ho mäkkým pohľadom.


  Do brucha dostal neviditeľný zásah.


  „Áno... zobudil som ťa? Nechcel som... choď si ešte ľahnúť. Je nedeľa, môžeš si pospať dlhšie.“


  „Som hore už od štvrtej.“


  „Zase si mala bolesti?“


  „Nie, iba som nemohla spať... asi som včera vypila veľa kávy,“ zaklamala.


  Vedel, že mala bolesti. Bolo to na nej vidieť, vždy to na nej zbadal. Mal oňu strach anetušil, ako ju toho trýznenia môže zbaviť.


  Aký je nežný tento môj syn, pomyslela si práve vtom okamihu Kamila, azároveň jej ho prišlo ľúto. Bol teraz hlavným živiteľom rodiny, hoci mal vpláne ísť ďalej študovať. Videla, že sa naozaj snaží, od rána do večera drel na stavbe aešte si vzal na krk ten prevoz áut. Bol taký mladý, toľko toho mohol dosiahnuť. Ale bola to jej vina, všetko má na svedomí ona. Nemala dopustiť, aby si jej muž našiel inú, aby opustil svoju rodinu. Mala sa viac snažiť, viac oseba dbať, viac sa mu venovať. Jej zdržanlivosť bola určite hlavným dôvodom, prečo od nej nečakane, doslova zo dňa na deň, zutekal. Nikdy jej to síce nepovedal, ale ona si bola viac než istá, že to ho odohnalo do inej postele. Aj tú chorobu si potom privodila ustavičným ahlavne zbytočným preberaním podrobností posledných mesiacov arokov ich života, vracala sa ktomu znovu aznovu, do detailov pitvala slová, gestá, pohľady, rozprávala sa sama so sebou, prehodnocovala, hľadala skryté znamenia. Vhlave neživila nič iné, tie myšlienky ju zamestnávali viac ako prítomnosť jej detí. Áno, ona nesie na všetkom hlavný podiel viny. Má na svedomí, že jej ledva dospelý syn prebral na svoje plecia zodpovednosť za celú rodinu, hoci mal vtedy pred maturitou, že ho priskoro zaťažila takým bremenom. Ato iba pre jej úbohú neschopnosť zmieriť sa stým, čo už bolo konečné adávno dané.


  Striasla sa, skrkvala aodhodila večné dumanie, ktoré ju len zbytočne oberalo osily.


  „Pripravím ti raňajky, určite si hladný.“


  Videla, že je celkom zmorený, bledý, vyčerpaný, ale netušila, že jej syn je hlavne na smrť vystrašený.


  „Nebudem jesť,“ krátko zamrmlal apri pomyslení na jedlo sa mu pretočil žalúdok. Chcel byť už preč zmaminej blízkosti. Jej prítulnosť stále viac zvyšovala pocit viny. „Som iba nevyspatý, idem do postele... choď aj ty.“


  „Tak dobre, neskôr mi povieš viac. Aká bola cesta atak... som rada, že si doma,“ dodala po krátkej odmlke auhladila mu dlaňou rozstrapatené vlasy. Do vzduchu sa vznieslo slabé zapraskanie statickej elektriny.


  „Uhm.“


  „Ešte niečo,“ zastavila ho už vo dverách. „Mám ťa rada,“ stisla mu plece, otočila sa astratila sa vspálni.


  „Aj ja teba,“ povedal už do prázdnej chodby. Zvalil sa na posteľ, jedna zo sestier, Natália, sa zamrvila, zakašľala, vytiahla spod paplóna hlavu, na úzku štrbinu otvorila oči smerom knemu, ale opäť ich zavrela. Otočila sa kstene aizba sa nanovo ponorila do šedého ticha.


  Snažil sa zaspať, no vhlave sa mu znovu aznovu pretáčal film zdnešnej noci. Údery páčidlom na kov mu surovo rezonovali vmozgu. Vzápätí pod prikrývkou zatínal päste, preklínal svojho... otca. To kvôli nemu sa mu život posral. Akvôli tej vymachlenej štetke. Nesiaha mame ani po členky, čo na nej len vidí? Do očí sa mu nahrnuli slzy ľútosti akrivdy, keď si predstavil svoju krehkú mamu, ako sa celé dni, noci amesiace trápila nad jeho odchodom. Apotom prišla tá choroba... Jej ľahký pôvab zmizol, zostal len výraz chronickej anorektičky, zúboženého prízraku navlečeného do ľudskej podoby. Aaj napriek tomu, že je už znajhoršieho vonku, mierne pomätený výraz ju neopustil, je stále sňou, akoby vrástol pod tenučkú kožu, tuho rozplazil svoje korene. Pod vankúšom stískal obrubu nočného úlovku, portrét neznámej ženy, ktorá bola zároveň jeho matkou, avduchu sa zaprisahával, že ju dostane ztýchto problémov, že pre ňu urobí, čo bude vjeho silách, trebárs za cenu svojej slobody alebo čistého svedomia. To už aj tak dávno stratil... Doboha! Je totálne neschopný, keď nevie pomôcť inak ako zločinom! Zúst sa mu predieralo mimovoľné stonanie, neustále sa prehadzoval, nedokázal uchlácholiť rozrušené telo.


  Netušil, že nie je so svojimi mukami sám, že Natália načúva jeho nepokoju asama trpí skrčená pri stene snechtami zarytými do hladkej kože na predlaktiach, kde po sebe zanechávali hlboké, biele polmesiace. Predstavovali výkriky po záchrane, dotykoch, po láske, pochopení. Chcela, aby si mama nadobro uvedomila, že ona, jej dcéra, je zmäsa akostí, že nie je len prelud, chvíľková halucinácia. Túžila, aby sa znovu vrátili staré časy, aby sa vrátil otec. Chýbala jej jeho prítomnosť ajemná korenistá vôňa, ktorú vždy okolo seba šíril. Srdce nabralo šialené tempo, keď si spomenula na včerajšok, kedy ho videla s jeho mladou milenkou vaute, kým ona čakala na priechode. Stála tam sama so svojimi bielymi, vo vetre povievajúcimi vlasmi, bola neprehliadnuteľná aon si ju napriek tomu nevšimol. Prefrčal okolo nej ako víchor, každým prejdeným metrom za sebou nechával včerajšok ako notorickí pijani svoje sľuby. Nevládala sa potom dobrých päť minút pohnúť zmiesta, akoby vrástla do slnkom adažďom vyblednutého asfaltu, popukaného ako jej duša. Pred očami mala iba obraz ich odosobnených, vysmiatych tvárí. Amá ho tam aj teraz. Uvažovala, prečo to svinstvo (inak sa otcova nevera ani nazvať nedala) postihlo práve ich, prečo sa práve ona narodila do takej rodiny, prečo sa práve unich vytratilo normálne, ľudské ovzdušie avystriedalo ho len chorobné NIČ. Všetka tá špina, ktorou za posledné obdobie museli prejsť, určite aj Patrika dohnala ktomu, že teraz robí niečo zlé, nelegálne. Vedela to takmer so stopercentnou istotou, len akokoľvek si lámala hlavu, nedokázala prísť na to, čo to môže byť. Veď tie jeho nočné výjazdy... to neznamenalo nič dobré. Jasne mu videla vočiach strach austavičný nepokoj. Nevedomky ho šíril okolo seba abol zo dňa na deň väčší. Amama bola ako slepá. Alebo slepou chcela byť.


  Ešte viac zaťala nechty do chabých ramien, až sa jej brušká prstov prepadávali do hlbokých priepastí kože aza viečkami sa jej nazbieralo slané more. Počula brata, ako sa neustále prehadzuje, ťažko vzdychá, akoby ho niečo dlávilo.


  Až asi po polhodine zostalo vizbe ticho, posteľ pri okne sa náhle ponorila do mĺkva. Natália si suľahčením pomyslela, že Patrik konečne upadol do milosrdného spánku ajeho zmorené telo sa na pár bezstarostných minút celkom uvoľnilo. Vtedy sa jej zočí vylial oceán.


  


  


  


  Medzitým vo vedľajšej izbe ich matka zo seba zhodila župan, zostala vbavlnenej nočnej košeli, ktorá jej okolo vyziabnutého tela lietala ako lodné plachty. Naozaj bola chudá až strach, samá kosť akoža. Rebrá sa jej tlačili cez tenkú, sivastú vrstvu pokožky, bála sa už na seba aj pozrieť do zrkadla. Navyše ju vposlednom čase zmáhali ukrutné bolesti, ktoré nevedela ani poriadne definovať. Cítila sa veľmi, ale naozaj veľmi slabá. Zatiaľ návštevu lekára odkladala. Bála sa, že bude musieť zostať zase doma, ato si naozaj už nemôže dovoliť. Zostať bez jej, aj keď úbohého príjmu, ale ktorý predsa stačil aspoň na zaplatenie účtov anákladov na byt, by bolo hazardom. Nemôže predsa Patrika znova zavaliť starosťami odomácnosť. Má toho za sebou už naozaj dosť. Zdá sa jej vposlednom čase taký bezradný, stratený.


  Ľahla si do postele, beštia vjej útrobách sa prebúdzala, tvrdošijne dávala najavo svoju prítomnosť. Celá sa skrútila do klbka asnažila sa bolesti silou vôle predýchať. Cez póry pokožky sa vyvalil studený pot, načisto ju zalial, ktomu sa pridala triaška. Zadýchaná predsa siahla do nočného stolíka avybrala zneho tabletku, ktorú si sama naordinovala. Zakaždým tak aspoň na nejaký čas uspala toho krutého netvora vsebe. Musí sa predsa vzchopiť apostarať sa osvoje deti. Veď prakticky majú už iba ju. Na tento holý fakt vtom prekliatom období minulého roka celkom zabúdala, alebo jej to bolo akosi jedno. Ale už je ztoho vonku. Znovu získala akú-takú silu, alebo sa oňu aspoň všemožne snaží, opravila sa vzápätí.


  Marcel za nimi občas chodí... asi tak raz za mesiac apol. Patrik sa tvári, že mu nechýba, že je pre neho vyslovene nutným zlom, ale len ona vie, že to všetko je iba maskovanie, že pod hrubým nánosom ignorancie sa skrýva bezvýhradná apokorná oddanosť ksvojmu otcovi. Natália sa správa podobne, ale podľa jej názoru je tá apatia nefalšovaná azdá sa, že minúty strávené sním, sklasicky otupeným výrazom práve sa rodiacej tínedžerky, ju neskonale otravujú anudia, aže ho celkom abez akejkoľvek ľútosti vymazala zo svojho mladého života. Zrada otca ju očividne príliš nevyviedla zmiery. Celkovo je jej staršia dcéra odmalička nanajvýš divná acesta kjej chápaniu, pre ňu ako pre matku, sa zdá byť vonkoncom nemožná. Iba najmenšia Radka je ako zbláznená, keď ho vidí.


  Aona zakaždým, keď príde jej bývalý muž, bojuje svnútornou rozorvanosťou. Na jednej strane stráca súdne uvažovanie, zabúda, že je už predsa za vodou, že sa vyliečila zo závislosti od jeho osoby, že je sebaistá aso všetkým vyrovnaná. Znovu prosí celý vesmír, aby sa vrátil čas, aby bol každý deň sňou, aby jeho chlapská prítomnosť zaplnila každú bunku bytu. Na druhej strane sa ozýva zdravý rozum azchorých nádejí ju dostávajú späť do reálu myšlienky na to, čo jej spôsobil. Že ju nechal stroma deťmi vtotálnom nedostatku... on, podnikateľ! Že na súde stále vykazuje stratu, len aby nemusel platiť vyššie výživné, že odniesol zbytu, čo mohol, dokonca aj jej milované nočné lampy od Tiffanyho, ktoré dostala ako svadobný dar od tety, ale ani to mu nestačí.


  Tabletka začala účinkovať, bolesti ustupovali, napäté svaly sa upokojili. Odhodila zo seba prikrývku, premohla ju nečakaná horúčava. Zazrela na svoje vychudnuté nohy, včlenkoch sa išli pochrámať. Boli krivé, dengľavé, vyhasnuté ako konáre dávno mŕtveho stromu. Naozaj sa aj tak cítila. Ako vyschnutý strom. Neproduktívna, zbytočná, márna. Rýchlo na ne stiahla nočnú košeľu, aby ju ten pohľad ešte viac nedeprimoval. Zdvihla ruky, prsty zaborila do vlasov. Zarazila sa ako vždy, že ich má príšerne suché, rozštiepené, polámané. Ako raždie. Chýbajú jej vitamíny, určite. Preto sú také. Pod hlavu si na vysoko zložila vankúš, pokúšala sa zmysle vyhnať zničujúce, ubíjajúce myšlienky, túžila iba vychutnávať blahodarné, bezbolestné minúty. Ale zase sa len vrátila kMarcelovi ajeho stupňujúcim sa nárokom na majetkové vyrovnanie. Vedela síce, že by ho mala vyplatiť zbytu alebo mu nájsť náhradný, ale ani vnajmenšom netušila, ako by to mala urobiť. Odísť odtiaľto? Predať byt, ktorý je jej jedinou istotou? Zobrať pôžičku, úver? Ale nijaká banka jej ho pri podmienkach, aké má, neposkytne. Od neustáleho uvažovania, ako to vyriešiť, jej už pomaly ide prasknúť lebka. Ato len kvôli tej... nemôže jej prísť ani na meno. Keby to záviselo iba od Marcela, určite by od nej nežiadal také veci. To ona ho na všetko navádza. Robí jej dobre, keď ju môže takto, aj keď na diaľku, ničiť. Zarazila sa. Kristepane, prečo ho neustále ospravedlňuje, zmierňuje jeho vinu? Nie je nijaký usmrkanec, má rozum, je úplne svojprávny. Vedel čo robí, keď ich opúšťal kvôli tej sopľani, len opár rokov staršej ako Patrik, adobre vie, čo robí aj teraz. Veľmi dobre to vie.


  Telom jej znovu prešla ostrá bolesť, už ani tieto tabletky nie sú stopercentné, nestačia na bezcitnú šelmu vzúboženej telesnej schránke. Amožno to bol iba záchvev hnevu, ktorý ňou otriasol, len čo jej vedomie pripustilo myšlienku na tú cundričku.


  Sdlaňou zatlačenou na bruchu sa otočila za zvukom prichádzajúcim zchodby. Za zájdeným mliečnym sklom na dverách zachytila mihot Natáliiných, od letného slnka do biela vyťahaných vlasov. Vzápätí cvakla na záchode zámka azahučal ventilátor. Do ospanlivej apochmúrnej izby následne na to vrazilo septembrové slnko, ožiarilo všetko naokolo, preletelo aj cez ňu. Naplno pocítila jeho energiu, vnikla jej do žíl, prúdila nimi, zasiahla každú čiastočku organizmu, udrela do mozgu. Cez pootvorené okno zavoňala skorú jeseň snádychom hríbov amokrastého lístia. To všetko vnej vyvolalo nečakaný príval optimizmu anákazlivej eufórie. Je najvyšší čas sa vzchopiť azačať niečo robiť, povedala si vduchu. Spustila nohy zpostele apostavila sa. Vmomente, keď sa vystrela, ochromila ju prudká bolesť ahneď na to zacítila na stehnách voľačo teplé, schádzalo to stále nižšie... vyhrnula si nočnú košeľu azohla sa. Vtedy znej dačo vypadlo anahlas pleslo opodlahu. Zdúpnela, keď dolu medzi nohami zbadala kus čohosi živého, krvavého, keď pozrela na stehná alýtka, po ktorých jej stekala krv. Stála tam meravo srozkročenými nohami, skusom jej tela na parketách, až kým ju nenašla Natália sopuchnutými očami ačerstvými ranami bolestnej prázdnoty na predlaktiach.


  


  


  


  Patrik sa práve vrátil zo stavby, cestou sa ešte zastavil vobchode oproti ich domu, nakúpil potraviny ahneď zakotvil vkuchyni pri sporáku. Doslova nenávidel minúty strávené pri príprave jedla, ale nič iné mu nezostávalo. No povedal si, že kuchynské záležitosti nechá konečne na Natáliu. Pomaly bude mať štrnásť rokov, je načase, aby na seba prevzala väčšiu zodpovednosť ako doteraz ajeho od toho nezáživného varenia oslobodila. No aby knej nebol celkom nespravodlivý, snažila sa mu pomôcť aspoň tým, že oprala, upratala, postarala sa omalú. Obidve sestry boli doma, strčené vobývačke pred televízorom. Zakričal na ne, aby mu prišli sniečím pomôcť.


  „Hej, čo nové?“ fľochol na Natáliu, ktorá sa mu dnes zdala mimoriadne čudná. Bola bledá až strach, dokonca aj pohyby mala akési spomalené, akoby znej vpomalých dávkach odchádzal život.


  „Nič.“


  „Že som sa vôbec pýtal,“ zamrmlal Patrik. Zo špajze vytiahol poloprázdne vrecko zemiakov ahodil ho na kuchynskú linku. Pár sa ich pritom zneho vykotúľalo askoro zletelo na dlážku. Šikovne ich zachytil, položil späť, azároveň si uvedomil, že zemiakov je žalostne málo. Dofrasa, na tie celkom vobchode zabudol, úplne mu vyšumeli zhlavy. Pritom myslel na to, že ich treba kúpiť. Mrkol na nástenné hodiny, už je zavreté, zašomral. Ale hádam to bude stačiť, môže tam byť slabé kilo, zhodnotil rýchlym pohľadom. Sestry veľa nezjedia aon si dá kmäsu aj chlieb. Hlavne, aby mame zostalo.


  „Skočím do vane, zatiaľ ich očisti. Adaj pozor na mäso, aby neprihorelo.“ Obrátil sa kNatálii, ktorá sa nezúčastnene opierala odrevenú lavicu vkúte kuchyne.


  „Uhm.“


  „Môžem aj ja škrabať zemiaky?“ potiahla ho za nohavice Radka avycerila na neho drobné zuby.


  „Nie, si ešte malá. Porezala by si sa... ty zatiaľ utri riad, dobre? Ale nie, že polovicu rozbiješ,“ podal jej do drobných rúk utierku auž sa hnal do kúpeľne. Má dnes toho pred sebou ešte veľa. Dovariť večeru, zabaliť mame nejaké veci, utekať za ňou do nemocnice aešte musí vybaviť jednu záležitosť. Včera boli za ním. Potrebujú ho... ide onejaký panelákový byt. Musí nejako doplniť chýbajúcu čiastku. Tých peňazí, ktoré mal pripravené pre otca, sa už nesmie ani dotknúť. Inak sa ho nezbaví. Inak sa ho nikdy nezbavia. No apotom stým prestane, navždy. Zase ho zovrel protivný pocit ztoho, čo robí. Pokúšal sa vo viacerých bankách vybaviť úver, ale nijako, pravdaže, nepochodil. Požičali by mu akurát tak smiešnych pár tisíc. Tak odkiaľ má mama zobrať naraz toľko peňazí? Otec sa tvári ako chudák, apritom má svoju, dobre vynášajúcu, autoškolu. Je to faktický smrad, lebo aj napriek tomu, čo sa jej stalo, neprestal svydieraním, lebo to je jasné vydieranie, čo robí. Anedal jej stým pokoj ani vnemocnici. Škoda, že pri tom nebol... zmastil by mu ten jeho bezočivý, bezcitný ksicht.


  Vnáhlivosti zo seba vyzliekol spotenú košeľu ahodil ju navrch plného koša na bielizeň. Musí vynadať sestre, prečo dnes nedala prať. Nemôže predsa myslieť na všetko sám! Dobre vedela, že to má urobiť. Stiahol zo seba čierne nohavice, pobúchal po nich dlaňami nad vaňou, ponatriasal ich apreložil na poklop práčky. Tie ešte nejaký deň vydržia, sú pomerne čisté, ešte ich netreba prať. Nahými ramenami urobil zopár ťahov, pretiahol unavený chrbát avkročil do vane.


  Silno zatlačil páku na vodovodnej batérii apustil na seba takmer vriacu vodu. Zabúšila mu okrk, plecia, nastavil jej hruď achrbát. Ovárala mu póry, rozpaľovala vnútornosti. Mal rád horúcu sprchu, keď ho až pokožka pálila, keď vňom poriadne rozprúdila krv, keď ho doslova trýznila. Mal rád, keď sa malá kúpeľňa naplnila hustou parou aon sa vnej celý strácal. Možno sa ňou chcel nechať pohltiť, zmiznúť pred celým svetom. Možno sa potreboval vjej mliečnych záhyboch od všetkého očistiť.


  Na hlavu si nalial šampón amasíroval ho do mokrých vlasov. Biela pena zafŕkala obkladačky kúpeľne ako rozbesnená šľahačka steny mixéra. Nanášal si ju aj na horúce, mokré telo. Myšlienky na otca, peniaze, problémy zneho postupne odplavila horúca voda. Pociťoval už iba neuveriteľnú ľahkosť.


  Vlhko, teplo, oslobodenie mysle avytrvalý prúd vody vňom začali rozohrievať nasilu uspaté zmysly. Zrazu si len uvedomil, že je pripravený zaútočiť na ženský rozkrok. Jeho vyhladovaná mužskosť beznádejne očakávala uspokojenie, živočíšne spojenie... žiadne však neprichádzalo. Druhá strana bola zúfalo neprítomná. Lenže rozrušený mozog už nijako nevedel odplašiť vytrvalo útočiacu predstavu sexu, nedokázal zastaviť stupňujúce sa divoké myšlienky, ktoré ho privádzali do vytrženia. Privrel chvejúce sa viečka anechal voľný priebeh naplno zaktivizovanej fantázii. Nechal sa unášať predstavami. Krásnymi predstavami. Jeho abstraktná milenka nemala tvár, ani nevedel určiť farbu jej vlasov, ale zato videl celkom zreteľne krivky bokov, okrúhle brucho aporiadne, ale naozaj poriadne vyvinutú hruď. Nádherne vyformovanú hruď. Tisol sa knej ahneď zase kimaginárnemu hladkému pohlaviu, nasával do seba nedefinovateľné pižmo aznova perami skúšal pevnosť bujného poprsia avystúpených bradaviek neznámej. Rozochvene položil jej jemnú azároveň pevnú ruku na svoj vrcholiaci štít, nechal ju kĺzať sa po ňom azase vystupovať, maznať sa asúčasne týrať. Bola láskavá aústretová. Spoľahlivo asmelo mu ukázala smer kbádateľskej ceste jej zamatových, horúcich útrob, aby sa ho znovu sláskou chopila apodnikala sním opätovné výstupy azostupy, až kým nedokázal uniesť toľko rozpínavého vzrušenia aexplodoval. Vybuchol ako sopka. Ireálna súlož vyvolala šialenú afantastickú erupciu.


  Hustá para milosrdne kryla chvejúce sa telo, nepatrnú časť jeho bytia nekompromisne so sebou vzala voda, niekoľkokrát sa sňou zatočila arýchlo zmizla pod nohami vodtoku. Ohromné dojmy znespútaného, aj keď abstraktného sexu, zneho pomaly opadávali, až myseľ zostala celkom čistá, prebudená znovu do reality. No inapriek vytriezveniu zatúžil po bozkoch, po nežných ženských ramenách, po hladkej koži, ku ktorej by sa teraz na pár minút pritisol.


  Otriasol sa, schmatol zvešiaka modrú osušku asilno ňou drancoval svoje mladé, pevné telo. Hladné telo. Akoby ho chcel potrestať za to, že nie je schopné nájsť pre neho uspokojenie, aké potrebuje. Že nevie ísť ďalej, že stagnuje stále pri tom istom... pri masturbácii. Ako dávno nemal sex? Už si ani nevie spomenúť. Chýba mu žena, je to viac než isté aznačne boľavé, uzavrel svoje úvahy asilným tlakom na tubu zubnej pasty vytlačil na kefku viac ako bolo potrebné. Ústa mu zavalila štipľavá pena.


  „Potrebuješ niečo do školy, alebo len tak?“ spýtal sa Natálii vkuchyni, už pokojný, zmierený sreálom, čistý anavoňaný. Mama musí vidieť, že sa vie oseba postarať. Do plastových misiek jej naložil jedlo, ktoré úspešne dovaril, aznovu zavadil pohľadom omlčanlivú sestru. Na svoje potreby už ani nepomyslel.


  „Si hluchá?“

